|  |  |  |  |  |
| --- | --- | --- | --- | --- |
| Razred: 2. | Predmet: SPO | Ura: | Datum: | Učitelj: |
| **Sklop: GIBANJE IN SNOVI** | | | | |
| **Učna enota:** SPREMINJANJE SNOVI | | | | |
| **Cilji:**   * Znajo povedati, da se pri nekaterih pojavih lahko spremenijo lastnosti snovi. * Vedo, da obstajajo snovi z nevarnimi lastnostmi (nevarne snovi: strupene, vnetljive, eksplozivne, jedke, okolju nevarne). * Spoznajo osnovne oznake za nevarne lastnosti snovi. | | | | |
| **Učne metode:** razlaga, razgovor, branje, pisanje, opazovanje | | | | |
| **Učne oblike:** frontalna, individualna, skupinska | | | | |
| **Učni pripomočki/sredstva:** U/77, DZ 4/42 | | | | |
| **IZVEDBA UČNE URE** | | | | |
| Ogledamo si sliko:  Kuhanje, pečenje  Vodimo pogovor, učenci odgovarjajo na vprašanja, npr.  Kaj se je zgodilo z jajcem? Ali bi ga lahko spremenili v prvotno stanje?  Kaj se zgodilo s kruhom? Zakaj? Kakšne so vaše izkušnje s plesnivim kruhom?  Kaj se zgodi z jabolkom, če ga ne pojeste pravi čas?  Zakaj pride do teh sprememb? (spremenila sta lastnosti)  Poznate še kakšen primer, kjer snov spremeni lastnosti?  Kaj se zgodi s čokolado, če jo segrevamo?  Kaj se zgodi s kvasom, če ga damo v vodo in postavimo na toplo mesto?  Kaj se zgodi s plastelinom, ko ga gnetemo?   * **Učbenik, str. 77**   Preberejo zapisano in si ogledajo fotografije.  Vodimo pogovor. Poseben poudarek damo na ravnanje s snovmi, ki imajo nevarne lastnosti ter na oznake za nevarne lastnosti.   * **DZ 4, str. 42**   Preberejo navodilo.  Skupaj rešujemo nalogo.  Vodimo pogovor ob zapisih. Pri vsakem primeru odgovorijo na vprašanja:  Kaj je bilo prej? Kaj je bilo potem? Katere lastnosti snovi so se spremenile? Kaj je povzročilo spremembe pri snoveh? | | | | |